บูธขายน้ำผลไม้บรรจุขวดยี่ห้อ Soontra นี้มักจะเห็นกันตามสถานี BTS ค่ะ  อย่างสาขาที่ไปมานี้ก็อยู่สถานี BTS สนามกีฬาแห่งชาติ  ออกทางออกด้านที่จะไปมาบุญครองจะเห็นร้านอยู่ทางซ้ายมือก่อนจะถึงทางเชื่อมเข้าห้างนะคะ

น้ำผัก / ผลไม้ ที่นี่มีหลายสูตรหลายชนิด  วางเรียงรายหลากสีดีทีเดียว สำหรับราคาจะอยู่ในช่วงขวดละ 17-37 บาท ขึ้นอยู่กับชนิดที่เลือก  ครั้งนี้ลองเป็นขวดนี้ค่ะ

● น้ำผักและผลไม้รวม (ราคา 27 บาท) – ขวดนี้พนักงานบอกว่าไม่มีการเติมน้ำตาล/น้ำเชื่อมใดๆค่ะ  เป็นส่วนผสมของน้ำสับปะรด น้ำส้ม เสาวรส และบีทรูท  ชิมดูแล้วก็ยังหวานอยู่ แต่คิดว่าน่าจะหวานผลไม้ (มั้ง)  รสชาติความสดชื่นยังไม่เท่าผลไม้คั้นสดแต่ก็ใกล้เคียง ได้รสสับปะรดเด่นกว่ารสอื่น (น่าจะใช้ช่วยย่อยได้ดี  5555)  แต่แอบมีรสขมแบบเปลือกส้มปนทำให้เสียอรรถรสน่ะค่ะ 

ความที่เป็นน้ำผลไม้/ผัก/สมุนไพร แบบบรรจุขวดผ่านการพาสเจอร์ไรซ์มาแล้ว เรื่องคุณค่าบำรุงสุขภาพอะไรที่ทางแบรนด์พยายามชูเป็นจุดขายนั้นเราก็เลยไม่ได้คาดหวังเท่าไหร่ (ถ้าคั้นสดๆเพียวๆดื่มเดี๋ยวนั้นก็ค่อยว่าไปอย่างนะ) แต่ในเวลาที่อยากดื่มอะไรที่สดชื่นดับกระหาย ก็นับเป็นตัวเลือกที่สะดวกพึ่งพาได้ทีเดียวค่ะ

 